
RAPORT DE SPECIALITATE,
[bookmark: _Hlk117509180]privind trecerea imobilului înscris în CF 450103-C2 aflat în domeniul public al Municipiului Timișoara și administrarea Spitalului Clinic nr. 4 ”Victor Babeș” -Timișoara din domeniul public în domeniul privat al Municipiului Timișoara, în vederea scoaterii din funcțiune, casării și demolării


       	Având în vedere referatul de aprobare cu nr.SC2022 – 26051/20.10.2022 al Primarului Municipiului Timişoara şi proiectul de  hotărâre  privind trecerea imobilului înscris în CF 450103-C2 aflat în domeniul public al Municipiului Timișoara din domeniul public în domeniul privat al Municipiului Timișoara, în vederea scoaterii din funcțiune, casării și demolării, facem următoarele precizări:
Construcția care face obiectul solicitării de trecere din  domeniul public al Municipiului Timișoara în domeniul privat  al Municipiului Timișoara, este situată pe terenul în suprafață de 31.679 mp din str. Gheorghe Adam  nr.13, este de natura domeniului public și  este înregistrată în evidența contabilă a mijloacelor fixe a Municipiului Timisoara- domeniul public, având numărul de inventar 18574 cu valoarea 11.644,34 lei.
      	Această construcție reprezintă clădire sală recuperare – centru antifumat. Construcția este intabulată în CF nr. 450103 Timișoara conform Certificatului existență a construcțiilor nr. 566/15.09.2015 iar la foia de  descriere  a imobilului  fiind centru antifumat în regim de înălțime P, suprafață construită la sol de 103 mp. Inițial aceasta apărea în geometria terenului, ca și construcție fără acte. 
      	La momentul de față construcția se află într-o stare precară, aceasta fiind într-o stare  avansată de degradare prezentând un real pericol. 
      	Construcția nu figurează pe Lista Monumentelor Istorice și nu se află în raza de protecție a unor imobile înscrise în această listă. 
      	Având în vedere  starea  de degradare  a  construcției, este necesară adoptarea unei hotărâri de consiliul  local pentru trecerea din domeniul public al Municipiului Timisoara în domeniul privat  al Municipiului Timișoara  și aprobarea demolarii  corpului C2 situat pe terenul din str. Gheorghe Adam nr. 13,  Timișoara înscris în CF nr. 450103 Timișoara. 
În conformitate cu prevederile art. 2 din Ordonanţa Guvernului nr. 112/ 2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, coroborat cu art. 361 alin. 1 din Ordonanța de urgență a Guvernului nr. 57/2019 privind Codul administrativ, se impune trecerea imobilului antemenționat în domeniul privat al statului, în vederea realizării procesului de scoatere din funcțiune, casare și demolare.

  	Cu privire la cadrul legal, sunt incidente  și aplicabile  următoarele  prevederi:
· OG nr.112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale
   	 Art.1.-Activele corporale care alcătuiesc domeniul public al statului sau al unităţilor administrativ-teritoriale de natura mijloacelor fixe, cu durata normală de utilizare consumată sau neconsumata, a căror menţinere în funcţiune nu se mai justifică, se scot din funcţiune, se valorifică şi se casează în condiţiile prezentei ordonanţe.
  	Art.2.- Pentru scoaterea din funcţiune, în vederea valorificării şi, după caz, casării, activele corporale prevăzute la art.1 vor fi trecute în domeniul privat al statului sau al unităţilor administrativ-teritoriale, potrivit reglementărilor privind proprietatea publică şi regimul juridic al acesteia.
· OUG nr. 57/2019 privind codul administrativ, potrivit căreia:

Art. 129.Atribuţiile consiliului local:
(2) Consiliul local exercită următoarele categorii de atribuţii:
c)atribuţii privind administrarea domeniului public şi privat al comunei, oraşului sau municipiului
 Art. 361 Trecerea unui bun din domeniul public în domeniul privat al aceluiaşi titular al dreptului de proprietate
(2) Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.
(3) În instrumentele de prezentare şi motivare ale hotărârilor prevăzute la alin. (1) şi (2) se regăseşte, în mod obligatoriu, justificarea temeinică a încetării uzului sau interesului public naţional sau local, după caz.
(4) Actele încheiate cu nerespectarea dispoziţiilor alin. (3) sunt lovite de nulitate absolută.
   	-  Legea nr.50 din 29 iulie 1991,  privind  autorizarea  executării lucrărilor de construcţii, republicată, cu modificările şi completările ulterioare
	
	


  	Art. 1 (1) Executarea lucrărilor de construcţii este permisă numai pe baza unei autorizaţii de construire sau de desfiinţare, emisă în condiţiile prezentei legi, la solicitarea titularului unui drept real asupra unui imobil - teren şi/sau construcţii - identificat prin număr cadastral, în cazul în care legea nu dispune altfel. 
	
	


  	Art.7(17) Primăriile pot dezafecta construcţiile, proprietate a unităţii administrativ-teritoriale, aflate în stare avansată de degradare şi care pun în pericol siguranţa publică, cu excepţia construcţiilor monument istoric, pe bază de autorizaţie de desfiinţare emisa în condiţiile alin. (16), cu obligaţia de a se întocmi documentaţii specifice în conformitate cu prevederile cuprinse în anexa nr. 1. 
       Având în vedere  cele  expuse mai sus ;
      - proiectul de hotărâre  privind trecerea imobilului înscris în CF 450103-C2 aflat în domeniul public al Municipiului Timișoara din domeniul public în domeniul privat al Municipiului Timișoara, în vederea scoaterii din funcțiune, casării și demolării, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara. 




              DIRECTOR,                                                               ÎNTOCMIT,

